האנה מונטנה

האנה מונטנה (באנגלית: Hannah Montana) היא קומדיית מצבים אמריקאית של ערוץ דיסני ששודרה בשנים 2006–2011, במשך 4 עונות ו-99 פרקים, כשבעונה הרביעית והאחרונה הסדרה שינתה את שמה אל האנה מונטנה לנצח (Hannah Montana Forever). הסדרה מתמקדת במיילי ריי סטיוארט (המגולמת על ידי מיילי סיירוס), נערה שחיה חיים כפולים כתלמידת בית ספר ממוצעת ביום וכזמרת המפורסמת האנה מונטנה בלילה. הסיפור עוקב אחר חיי היומיום של סטיוארט, אחיה וחבריה, בעוד גם מככב זמר הקאנטרי ואביה של סיירוס בילי ריי סיירוס, רובי ריי סטיוארט.

בכל עונה, הוצא לאור אלבום פסקול שלה. בשנת 2007, בשל הצלחת הסדרה, יצאה סיירוס לסיבוב ההופעות Best of Both Worlds Tour בצפון אמריקה. בשנה שלאחר מכן יצא לאור סרט התלת-ממד האנה מונטנה ומיילי סיירוס: מופע הטוב שבשני העולמות. בשנת 2009 יצא סרט קולנוע לסדרה, האנה מונטנה: הסרט, וזכה להצלחה מסחרית.

הסדרה קיבלה ביקורות אוהדות בדרך כלל ממבקרים. ההצלחה המיידית של הסדרה זיכתה את סיירוס בהשקה של הקריירה המצליחה שלה כאלילת נוער. עם זאת, כשהיא המשיכה לפתח תדמית פרובוקטיבית יותר ויותר עם התקדמות הסדרה, הסדרה ספגה ביקורת על היותה בעלת השפעה שלילית על הקהל הצעיר שלה. לאורך השנים הופקו מוצרים נלווים רבים של האנה מונטנה שכוללים בין היתר פסקולים, תקליטורי DVD, בובות, ביגוד, פוסטרים, מגזינים, שמיכות, תיקים, ספרים ומשחקי וידאו.

עלילה 

בפרק הבכורה של הסדרה, האנה מונטנה, שמוצגת לראשונה כמיילי סטיוארט (מיילי סיירוס), חיה חיים כפולים כתלמידת בית ספר ביום וכזמרת המפורסמת האנה מונטנה בלילה. אביה רובי סטיוארט (בילי ריי סיירוס) הוא זמר קאנטרי מצליח תחת שם הבמה רובי ריי, ומגדל את מיילי ואת אחיה ג'קסון (ג'ייסון ארלס) סטיוארט כאב יחיד במליבו, קליפורניה לאחר שאמם, סוזן (ברוק שילדס) מתה. חברתה הטובה ביותר של מיילי, לילי טרסקוט (אמילי אוסמנט) מגלה את סודה בעת השתתפה בהופעה של האנה מונטנה. מאוחר יותר בעונה הראשונה, מיילי עצמה חושפת את סודה לחברה הקרוב אוליבר אוקן (מיטשל מוסו) מתוך כוונה לסיים את העניין הרומנטי שלו בהאנה מונטנה. לילי ואוליבר מאמצים את הכינויים לולה לופטנאגל ומייק סטנדלי השלישי כשהם נמצאים עם האנה כדי להגן על הסוד של מיילי. בינתיים, ג'קסון עובד במזנון של ריקו (מויסס אריאס), שבו הבוס הצעיר ממנו, ריקו סואווה, לעיתים קרובות מקצה לו משימות מביכות.

מיילי, לילי ואוליבר מתחילים ללמוד בתיכון בעונה השנייה. ריקו, שמתחיל תיכון לאחר שקפץ כמה כיתות, כמעט מגלה את הסוד של מיילי בכמה הזדמנויות. בהמשך העונה, מיילי מגלה לג'ייק ריאן (קודי לינלי), אשר בתחילה היא לא אהבה ומאוחר יותר ניהלה איתו מערכת יחסים בעונה הראשונה, שהיא האנה מונטנה. למרות זאת, מערכת היחסים המתחדשת שלהם מסתיימת לאחר זמן קצר לאחר שהוא נאבק לאמץ אורח חיים נורמלי, רחוק מאור הזרקורים, אשר מיילי מודאגת שהיא תאבד כתוצאה מכך שהיא מנהלת מערכת יחסים עם שחקן. בינתיים, ג'קסון ממשיך למצוא את עצמו בסכסוך עם ריקו, ופותח עסק עם אוליבר לאחר שפוטר מעבודתו על ידי ריקו.

בעוד מיילי מצלמת סרט, לילי ואוליבר מתחילים לצאת בעונה השלישית. אף כי מיילי בתחילה חשה אי-נוחות עם הדינמיקה המשתנה של יחסיהם, היא עוזרת לעיתים קרובות לזוג להתפייס לאחר שהם מתווכחים אחד עם השני. מיילי עצמה מתחילה לצאת שוב עם ג'ייק, אבל מפתחת רגשות לג'סי (דרו רוי), חבר בלהקה שלה. ג'קסון עובר לדירה משלו בעודו לומד בקולג', בעוד לילי עוברת לגור עם משפחת סטיוארט אחרי שאמה מוצאת עבודה באטלנטה, ג'ורג'יה. בפרק סיום העונה, רובי קונה חווה במליבו כדי להביא את הסוס של מיילי מטנסי, בעוד ג'קסון עוזב את דירתו וחוזר הביתה. אוליבר גם יוצא לסיבוב הופעות עם הלהקה שחיה מעל דירתו הקודמת של ג'קסון.

בעונה הרביעית, משפחת סטיוארט עוברים לחווה החדשה שלהם, ומיילי מתחילה לצאת עם ג'סי. הוא מודה כי גילה את סודה על ידי תשומת לב למעשיה, וזה מתחיל לגרום לאי נוחות אצל חברים ובני משפחה. לאחר התלבטויות רבות, מיילי מגלה בתוכנית של ג'יי לנו, שהיא האנה מונטנה. לאחר מכן, מיילי ולילי מסיימות את בית הספר התיכון, ומתכננות ללמוד בקולג'. בפרק האחרון בסדרה, מיילי ולילי מתכוננות ללכת לקולג', אבל עוד הצעה לסרט עולה. היא משכנעת את לילי לבוא איתה לפריז (שם הסרט מצולם), אבל בשדה התעופה, לילי מחליטה לא ללכת, כדי ללכת לקולג' (זאת משום שאוליבר משכנע את לילי שמיילי תקבל עוד תפקיד בסרט בשנה הבאה). מיילי ממשיכה לפריז, רק כדי לחזור ולהצטרף ללילי בסטנפורד.

סקירת סדרה
העונה הראשונה של האנה מונטנה החלה בשידוריה ב-24 במרץ 2006 והסתיימה ב-30 במרץ 2007 לאחר שידור 26 פרקים. פרק נוסף, הנקרא כל כך החיים היפים של האנה מונטנה, היה פרק קרוסאובר עם החיים היפים של זאק וקודי וכל כך רייבן, ושודר ב-28 ביולי 2006. בעונה השנייה היו 30 פרקים, ושודרה מ-23 באפריל 2007 ועד 12 באוקטובר 2008. אחד הפרקים בעונה, פרק 23, צולם אך לא שודר בארצות הברית לאחר תלונות הורים שהפרק סיפק מידע לא מדויק לגבי סוכרת. בישראל ובשאר המדינות בהם הסדרה שודרה, הפרק שודר כרגיל.

העונה השלישית של האנה מונטנה עלתה לאוויר ב-2 בנובמבר 2008 והסתיימה ב-14 במרץ 2010 לאחר שידור 30 פרקים. הפרק העשרים שלה שודר ב-17 ביולי 2009 ושימש כחלק השלישי והאחרון בקרוסאובר המכשפים על הסיפון עם האנה מונטנה; הראשון שודר במסגרת שידורי המכשפים מוויברלי פלייס, בעוד השני שודר כחלק מהחיים היפים על הסיפון. יתר על כן, במהלך העונה יצא האנה מונטנה: הסרט ב-10 באפריל 2009.

בעונה הרביעית והאחרונה של הסדרה שונה שם הסדרה להאנה מונטנה לנצח, והיא עלתה לשידור ב-11 ביולי 2010. לאחר 13 פרקי העונה, ו-99 פרקים על פני כל ארבע העונות ביחד, שודר פרק סיום הסדרה ב-16 בינואר 2011.

שידור

פרקים

עונה 1

עונה 2

עונה 3

עונה 4

דמויות

הדמויות הראשיות 
 מיילי ריי סטיוארט/האנה מונטנה (מיילי סיירוס) - הדמות המרכזית בסדרה. נערה רגילה שכשהיא האלטר אגו שלה, האנה מונטנה, היא כוכבת פופ מפורסמת. חבריה הטובים ביותר הם לילי ואוליבר. היא מנסה לשמור על העובדה שהיא האנה מונטנה סוד אבל מספרת כמה אנשים במהלך הסדרה, ביניהם לילי, אוליבר, סיינה, ג'ייק, וג'סי. מערכות היחסים הרומנטיות העיקריות שלה הם ג'ייק וג'סי, בנוסף להידלקויות שונות מעת לעת. האויבות שלה, כשהיא מיילי, הן אמבר ואשלי. היא כמו כל נערה אחרת, נתקלת באתגרים, אבל מתמודדת איתם בעזרתם של בני משפחה וחברים.
 רובי ריי סטיוארט (בילי ריי סיירוס) - אביהם האלמן של ג'קסון ומיילי סטיוארט. הוא גם המנהל של האנה מונטנה, והיה זמר קאנטרי לשעבר. כאביה של מיילי, הוא מכונה גם אבא של האנה בכל פעם שהם מופיעים יחד בפומבי. אף על פי שהוא מרכיב שפם מזויף וכובע כמסווה, הוא לא משתמש בשם מזויף. הוא גאה בשערו ובאוסף השמפו שלו. בכל פעם שאחד משיריה של האנה הופך ללהיט, במקום לייחס אותו לזמרת, הוא לוקח את הקרדיט. הוא אב אוהב ואכפתי, אבל יודע מתי יש צורך במשמעת רצינית. השמפו האהוב עליו הוא פנטן.
 ג'קסון סטיוארט (ג'ייסון ארלס) - אחיה המבוגר של מיילי סטיוארט ובנו של רובי סטיוארט. הוא ידוע בהרגליו המטופשים, העצלניים והמגעילים. ג'קסון הוא דמות מרכזית מאוד בסדרה, ולרוב קווי העלילה שלו נפרדים משאר הדמויות הראשיות. לג'קסון יש גם תפקיד מרכזי בסרט הקולנוע "האנה מונטנה: הסרט". אף על פי שהוא מגלם נער צעיר, ג'ייסון ארלס היה בסוף שנות העשרים לחייו כשהתחיל את הסדרה. כשהסדרה הסתיימה, הוא היה באמצע שנות השלושים לחייו.
 לילי טרסקוט/ לולה לופטנגל (אמילי אוסמנט) - החברה הטובה ביותר של מיילי סטיוארט ובת זוגו של אוליבר אוקן בעונות 3 ו-4. כשמיילי היא האנה, לילי נמצאת תחת הכינוי לולה לופטנאגל, וגם "לולה לה פונדה". היא גם חברה קרובה של האנה מונטנה וחלק מהפמליה שלה. היא גם משחקת תפקיד מרכזי בסרט "האנה מונטנה: הסרט".
 אוליבר אוקן / סמוקן אוקן/ מייק סטנדלי השלישי(מיטשל מוסו) (עונות 1-3; אורח בעונה 4) - החבר הטוב ביותר של מיילי סטיוארט ולילי טרסקוט. מאוחר יותר הוא מתחיל לצאת עם לילי. הוא משתמש בכינוי מייק סטנדלי השלישי בזמן שמשתתף באירועים עם האנה מונטנה כדי לשמור על סודה של מיילי. לעיתים קרובות הוא מתייחס לעצמו בגוף שלישי.
 ריקו סוואבה (מויסס אריאס) (עונות 2-4; אורח בעונה 1) - המנהל הצעיר של מזנון החוף המופיע בסדרה. לרוב נמצא באינטראקציה עם ג'קסון, העובד שלו, למרות העובדה שריקו צעיר ממנו בכמה שנים. בעונה השנייה הוא גם לומד בבית הספר עם מיילי, לילי ואוליבר. ריקו הוא האנטגוניסט הראשי בסדרה.

דמויות משניות 
 ג'ייק ראיין (קודי לינלי) - שחקן קולנוע וטלוויזיה שהיה מועמד לפרס אמי וזכה לעיקר תהילתו בשל התפקיד אותו גילם כמחסל זומבים בקומדיית מצבים בשם "תיכון הזומבים". מנהל מערכת יחסים רומנטית לסירוגין עם מיילי למשך רוב פרקי הסדרה.
 רוקסי רוקר (פרנצ'ס קליר) (עונות 1-2) - שומרת הראש האישית של מיילי שעובדת אצלה כשהיא האנה, ולפעמים גם כשהיא מיילי. רוקסי לוקחת את עבודתה ברצינות רבה, והיא ידועה בניסיונות המגוחכים שלה לשמור על מיילי בטוחה מפני סכנה. היא כמו בת משפחה בבית משפחת סטיוארט, ולפעמים משגיחה על הילדים, או עוזרת לרובי להרפא ממחלה.
 אמבר ואשלי (שניקה נואלס ואנה מריה פרז דה טאגל) - נערות מרושעות נבזיות מאוד, שהן בנות כיתתן של מיילי ולילי ויריבות שלהן. הן פופולריות מאוד בקרב בני גילן ומפונקות בגלל הכסף של ההורים שלהם. באופן אירוני, אמבר ואשלי הן מעריצות גדולות של האנה מונטנה, אף על פי שהן שונאות את מיילי, משום שאינן מודעות לכך שמיילי היא האנה מונטנה. מופיעות בסך הכול ב-12 פרקים בסדרה, ובפרק הסיום מתברר שהן שותפות לחדר של מיילי ולילי באוניברסיטה.
 טרייסי ואן הורן (רומי דיימס) (עונות 1-3) - אשת חברה וחברה של האנה מונטנה. מפיק התקליטים של האנה הוא אביה של טרייסי ומיילי כוללת את בתו המפונקת, טרייסי כחברה קרובה של האנה. טרייסי לא מחבבת את לולה, וטענה שהיא "לא מגניבה". היא דלוקה על ג'קסון, ולעיתים קרובות עורכת מסיבות מפורסמות, שאליהן האנה וחבריה הולכים.
 קופר (אנדרה קיני) (עונה 1) - החבר הטוב ביותר של ג'קסון בעונה הראשונה. קופר מופיע בסדרה בעונות האחרות, אם כי הוא מוזכר, ולכן יש להניח שהוא וג'קסון עדיין בקשר. הוא עובד בבית קולנוע. יש לו גם אהבה סודית לאפייה, משהו שהוא שומר בסוד מפני שהוא מאמין שזה תחביב נשי.
 דונטזיג (פיטר אלן ווגט) (עונות 1, 3) - השכן העשיר, הסנובי, המתנשא, השמן והמעצבן של משפחת סטיוארט, יש לו יריבות מתמשכת עם רובי וג'קסון.
 סוזן סטיוארט (ברוק שילדס) (עונות 2-3) - הייתה אשתו של רובי ואמם של מיילי וג'קסון. סוזן היא בתה של סבתא רובי. היא מתה שלוש שנים לפני תחילת הסדרה, אבל היא מוזכרת לעיתים קרובות על ידי משפחת סטיוארט ומופיעה בתמונות הבית. היא גם מופיעה באופן אישי בשלושה פרקים דרך קטעי וידאו ישנים ובחלומות של בני המשפחה.
 סיינה (תמין סורסוק) (עונה 4) - בת הזוג של ג'קסון. היא עובדת כדוגמנית בגדי ים. היא גרה ליד משפחת סטיוארט ויש לה בן דוד בשם טי ג'יי.
 ג'סי (דרו רוי) (עונות 3-4) - מנגן בלהקתה של האנה, ומיילי מתחילה לפתח אליו רגשות בעונה השלישית, אך בוחרת בג'ייק. לאחר שהיא וג'ייק נפרדים היא מתחילה לצאת עם ג'סי, ומגלה שהוא יודע את הסוד שלה.
במהלך הסדרה והסרט מופיעים שחקנים שונים רבים בתפקידי אורח והופעות קמע. ביניהם מרגו מרטינדייל, דולי פרטון, ג'ון קראייר, הת'ר לוקליר, כריסטין טיילור, מורגן יורק, קורבין בלו, כריס זילקה, אליסון ברי, סלינה גומז, האחים ג'ונאס, נואה סיירוס, לארי דייוויד, ג'סי מקרטני, דוויין ג'ונסון, ג'ון סינה, ריי רומנו, רוב ריינר, דייוויד ארצ'ולטה, שריל קרואו, Iyaz, ג'יי לנו, טיירה בנקס, טיילור סוויפט, דרו רוי וסטרלינג נייט. בנוסף, במסגרת פרקי קרוסאובר, הופיעו גם שחקנים מסדרות שונות כמו אשלי טיסדייל מהחיים היפים של זאק וקודי; ג'ון דאקינו, ליירד מסינטוש ומדיסון פטיס מקורי בבית הלבן ופיל לואיס, ברנדה סונג, דילן וקול ספראוס מהחיים היפים על הסיפון, דבי ראיין מהחיים היפים של זאק וקודי

סרטים

האנה מונטנה ומיילי סיירוס: מופע הטוב שבשני העולמות 
האנה מונטנה ומיילי סיירוס: מופע הטוב שבשני העולמות הוא סרט הופעה של סרטי וולט דיסני במוצג בתלת-ממד. המהדורה המוגבלת בה היה אמור להיות מוקרן בבית הקולנוע הייתה אמורה להימשך שבוע אחד, בין 1 בפברואר ועד 7 בפברואר 2008 בארצות הברית ובקנדה עם שחרורו במדינות אחרות מאוחר יותר, אך הוארך לצפייה כל עוד בתי הקולנוע הביעו לכך רצון.

האנה מונטנה: הסרט 

האנה מונטנה: הסרט הוא העיבוד הקולנועי לסדרת הטלוויזיה. הצילומים החלו באפריל 2008, רובם התרחשו בטנסי ובלוס אנג'לס, והושלמו ביולי של אותה השנה. הסרט יצא ב-10 באפריל 2009 בארצות הברית ובקנדה, ויום לפני כן הופץ בבתי הקולנוע בישראל.

דיסקוגרפיה

אלבומי פסקול
 2006: Hannah Montana
 2007: Hannah Montana 2: Meet Miley Cyrus
 2009: Hannah Montana: The Movie
 2009: Hannah Montana 3
 2010: Hannah Montana Forever

אלבומים אחרים
 2008: Hannah Montana 2: Non-Stop Dance Party
 2008: Best of Both Worlds Concert
 2208: Hannah Montana Hits Remixed
 2011: Best of Hannah Montana

הופעות

סיבובי הופעות
 2007: Hannah Montana: Live in London
 2007–2008:Best of Both Worlds Tour'

קישורים חיצוניים 

 

 האתר הרשמי של הסדרה, באתר ערוץ דיסני ישראל
 האתר הרשמי של הסדרה
 "האנה מונטנה", באתר ערוץ הילדים

הערות שוליים

זוכי פרס בחירת הנוער: סדרות
מיילי סיירוס
סדרות טלוויזיה אמריקאיות שעלו לשידור בשנות ה-2000
סדרות נעורים אמריקאיות
ערוץ דיסני: תוכניות וסדרות
ערוץ הילדים: תוכניות רכש
ערכים שבהם תבנית בריטניקה אינה מתאימה
קומדיות מצבים אמריקאיות